**ΣΧΕΔΙΑΓΡΑΜΜΑ ΚΛΑΣΙΚΗ ΕΠΟΧΗ (480-323 π.Χ.)**

**Κλασική εποχή (480-323 π.Χ.):** η περίοδος αυτή εκτείνεται από το τέλος των περσικών πολέμων έως και τον θάνατο του Μ. Αλεξάνδρου. Ο χαρακτηρισμός αυτός αναγνωρίζει: α) την υπεροχή των Ελλήνων και των επιτευγμάτων τους την εποχή αυτή, 2) την επικύρωση της πνευματικής επιβολής του και τη διαχρονική επιβίωσή τους στις ιδέες και τις δημιουργίες των μεταγενέστερων εποχών (π.χ. τα έργα των τραγικών ποιητών (Αισχύλος, Σοφοκλής, Ευριπίδης), των ρητόρων (Λυσίας, Δημοσθένης, Ισοκράτης), της φιλοσοφίας (σοφιστές, Σωκράτης, Πλάτωνας, Αριστοτέλης) κ.ά., 3) η διαμόρφωση αξιών που έθεσαν τα θεμέλια του σύγχρονου δυτικού πολιτισμού.

**Συνθήκες που συνέβαλαν στη διαμόρφωση και στην ιστορική εξέλιξη της κλασικής εποχής:**

1) **Η νίκη των Ελλήνων στους Περσικούς Πολέμους επηρέασε καθοριστικά την ιστορική πορεία των Ελλήνων.** Οι Έλληνες απέκτησαν **αυτοπεποίθηση, αίσθημα αυτάρκειας και υπεροχής απέναντι στους «βαρβάρους».** Η ψυχική ευφορία των νικητών και η επιθυμία τους να αποκαταστήσουν τις καταστροφές των πολέμων έδωσαν τα **κίνητρα για τη δημιουργία υψηλών επιτευγμάτων στην πολιτική, στα γράμματα και στις τέχνες.**

2) Μετά τους περσικούς πολέμους και για πενήντα χρόνια **η Αθήνα εξελίχθηκε σε ηγεμονική δύναμη** και οι επεκτατικές βλέψεις της **δημιούργησε τις προϋποθέσεις της αντιπαράθεσής της με τη Σπάρτη.**

3) **Η σύγκρουση συμφερόντων της Αθήνας και της Σπάρτης διαίρεσαν τον ελληνικό κόσμο σε δύο μεγάλους συνασπισμούς.** Οι Έλληνες οδηγήθηκαν στον **Πελοποννησιακό Πόλεμο** που διήρκεσε τριάντα χρόνια.

4) Στο πρώτο μισό του 4ου αιώνα π.Χ. **η παρέμβαση των Περσών** με τον χρηματισμό ή την παροχή στρατιωτικής βοήθειας σε ελληνικές πόλεις **υποδαύλισε τον ανταγωνισμό των ελληνικών πόλεων-κρατών.**

5) Στο δεύτερο μισό του αιώνα εμφανίζεται ως επιτακτική ανάγκη **η ιδέα της πανελλήνιας ιδέας. Η ένωση των Ελλήνων και ο κοινός τους αγώνας εναντίον των Περσών ήταν εγχείρημα του Ελληνισμού της Μακεδονίας, το οποίο επιτεύχθηκε εν μέρει από το Φίλιππο Β' και ολοκληρώθηκε από το Μ. Αλέξανδρο.**